Мыгувэу къызэIуахыну сабий IуэхущIапIэ иныр зэрагъэхьэзырам КъБР-м и Iэтащхьэр йоплъ
КъБР-м и Iэтащхьэ КIуэкIуэ Юрий дыгъуасэ къипщытащ ныбжьыщIэ минитхум щIигъу зэкIуэлIэну «ДыгъафIэ къалэ» творчествэмкIэ сабий академиер къызэрызэIуахынум зэрыхуэхьэзырыр.
Лэжьыгъэ псори ухуакIуэхэм нагъэблэгъащ. Метр зэбгъузэнатIэ мини 8-м щIигъу къызэрыкI ухуэныгъэр мафIэсым зэрызыщахъумэ IэмэпсымэхэмкIэ зэгъэпэщащ, пэшхэр зэкIэлъыкIуэу ягъэплъ. ЦIыкIухэр щыжеину, щеджэну пэшхэр, шхапIэ- хэр, къэфэным, спортым зыщыхуагъасэ, зэIущIэхэр щрагъэкIуэкI пэшышхуэхэр зыхуей хуагъэзащ, иджырей унэлъащIэхэр, оборудованэр щIагъэуващ. ЗэIузэпэщ ящIащ IуэхущIапIэм и пщIантIэри. Абы и кум хуэзэу республикэм щынэхъ ин дыдэ, метр 16 зи лъагагъ псейр щагъэуващ. Гулъытэ хэха хуащIащ зи Iэпкълъэпкъыр тэмэму къызыдэмыбз сабийхэм папщIэ зыхуеину Iэмэпсымэхэр гъэувыным.
IуэхущIапIэщIэм и щытыкIэр щыщIипщытыкIым КъБР-м и Iэтащхьэм и гъусащ министерствэ, ведомствэ щхьэхуэхэм, подряд IуэхущIапIэхэм, Налшык къалэ администрацэм я унафэщIхэр.
Сабий творчествэмкIэ академиер 2015 гъэм дыгъэгъазэм и 26-м къызэIуахынущ.
КъБР-м и Iэтащхьэмрэ
Правительствэмрэ я пресс-IуэхущIапIэ.
